Само паняцьце абраду азначае спадчыну ня толькі літургічную, але таксама дысцыплінарную ды багаслоўскую. Таму ў гэтым пытаньні мы маем права (і нават абавязак) абапірацца на ўсходняе багаслоўе, у прыватнасьці на айцоў-ісіхастаў і іхняе вучэньне пра няствораныя энэргіі, якое лацінскім багаслоўем аспрэчваецца. Але, ня гледзячы на шматвяковыя спрэчкі па гэтым пытаньні, мы талеруем ужываньне рыма-каталікамі Filioque, а рыма-каталікі з разуменьнем ставяцца да нашае пазыцыі, што дае магчымасьць нам быць у поўнай сулучнасьці.